ക്രൂസ് കപ്പലിലെ ലഹരി പാര്ട്ടിയില് ആര്യന് ഖാന് ഒന്നാം പ്രതി ഗുരുതര വകുപ്പുകള് ചുമത്തി ലഹരി ഉപയോഗിച്ചതിനും വാങ്ങിയതിനും വിറ്റതിനും കേസ് 1.33 ലക്ഷം രൂപയുടെ ലഹരി വസ്തുക്കള് പിടികൂടിയെന്ന് എന്സിബി കോടതിയില് താരപുത്രനെയും രണ്ട് സുഹൃത്തുക്കളെയും കസ്റ്റഡിയില് വിട്ടു മുംബൈ: മുംബൈ ആഡംബര കപ്പലിലെ ലഹരി പാര്ട്ടിയില് അറസ്റ്റിലായ ആര്യന് ഖാനെ കസ്റ്റഡിയില് വിട്ടു കോടതി. രണ്ട് ദിവസത്തെ കസ്റ്റഡിയില് വേണമെന്ന് നാര്ക്കോട്ടിക് കണ്ട്രോള് ബ്യൂറോഎന്സിബി ആവശ്യപ്പെട്ടെങ്കിലും ഒരു ദിവസത്തെ കസ്റ്റിഡി മാത്രമാണ് അനുവദിച്ചത്. അതേസമയം ആര്യന് ഖാനെതിരെ ഉഗരുതര കുറ്റകൃത്യങ്ങളാണ് എന്സിപി ചുമത്തിയത്. ഷാരൂഖ് ഖാന്റെ മകനും, രണ്ടു സുഹൃത്തുക്കള്ക്കുമെതിരെയാണ് കൂടുതല് കുറ്റങ്ങള് ചുമത്തിയിരിക്കുന്നത്. ആര്യനൊപ്പം നടിയും മോഡലുമായ മുന്മുന് ദാമേച്ച, അര്ബാസ് മെര്ച്ചന്റ് എന്നിവരെയാണ് നര്കോട്ടിക്സ് കണ്ട്രോള് ബ്യൂറോ എന്സിബി അറസ്റ്റ് ചെയ്തത്. ലഹരി ഉപയോഗിച്ചതിനൊപ്പം വാങ്ങിയതിനും വിറ്റതിനുമാണ് കേസെടുത്തിരിക്കുന്നത്. 1.33 ലക്ഷം രൂപയുടെ ലഹരി വസ്തുക്കള് പിടികൂടിയതായി എന്സിബി അറിയിച്ചു. വാട്സാപ് ചാറ്റ് പരിശോധിച്ചപ്പോള് ഇവര്ക്ക് ലഹരി സംഘങ്ങളുമായി ഇവര്ക്ക് ബന്ധമുണ്ടെന്ന് എന്സിബി കോടതിയില് അറിയിച്ചു. അതേസമയം ആര്യന് ഖാന്റെ പക്കല് നിന്നും മയക്കുമരുന്ന് കണ്ടെത്തിയിട്ടില്ലെന്നാണ് അദ്ദേഹത്തിന്റെ വക്കീല് കോടതിയില് വാദിച്ചത്. ആര്യന് ഖാന്റെ പക്കല് നിന്നും അദ്ദേഹത്തിന്റെ ഫോണില് നിന്നും ഒന്നും കണ്ടെത്തിയിട്ടില്ലെന്നും പ്രതിഭാഗം അഭിഭാഷകന് വാദിച്ചു. ഒരു ദിവസത്തെ കസ്റ്റഡി മാത്രമേ അനുവദിക്കാവൂ എന്നും അഭിഭാഷകന് വാദിച്ചു. മുംബൈയിലെ കോര്ഡീല എന്ന ക്രൂസ് കപ്പിലില് എന്സിബി ഇന്നു പുലര്ച്ചെ നടത്തിയ റെയ്ഡില് കൊക്കെയ്ന് ഉള്പ്പെടെയുള്ള നിരോധിത ലഹരി ഉല്പന്നങ്ങള് പിടിച്ചെടുത്തിരുന്നു. കൊച്ചിയില് കഴിഞ്ഞയാഴ്ചയെത്തിയ കൊര്ഡീല ആഡംബര കപ്പലിലാണ് രഹസ്യ വിവരത്തിന്റെ അടിസ്ഥാനത്തില് നാര്കോട്ടിക്സ് ബ്യൂറോ മൂംബൈ യൂണിറ്റ് പരിശോധന നടത്തിയത്. മുംബൈയില് നിന്നു ഗോവയിലേക്ക് പുറപ്പെട്ട കപ്പിലില് പുലര്ച്ചെ നാല് മണിയോടെ നടത്തിയ പരിശോധനയില് കൊക്കെയ്ന്, ഹഷീഷ്, എംഡിഎംഎ തുടങ്ങിയ നിരോധിത ലഹരി മരുന്നുകള് പിടിച്ചെടുത്തു. രഹസ്യവിവരത്തിന്റെ അടിസ്ഥാനത്തില്, ശനിയാഴ്ച യാത്രക്കാരുടെ വേഷത്തില് എന്സിബി ഉദ്യോഗസ്ഥര് കപ്പലില് കയറുകയായിരുന്നു. മുംബൈ തീരത്തുനിന്ന് നടുക്കടലില് എത്തിയപ്പോഴാണ് പാര്ട്ടി ആരംഭിച്ചത്. തുടര്ന്ന് കപ്പലില് ഉണ്ടായിരുന്ന എന്സിബി ഉദ്യോഗസ്ഥര് പാര്ട്ടിക്കിടെ പരസ്യമായി ലഹരി ഉപയോഗിച്ചവരെ അറസ്റ്റു ചെയ്തു. 7 മണിക്കൂറോളമാണ് പരിശോധന നീണ്ടത്. നിരവധി മുറികള് പരിശോധിച്ചെങ്കിലുും ഇനിയും കൂടുതല് പരിശോധന നടത്താനുണ്ടെന്നാണു വിവരം. പരിശോധനയ്ക്കു ശേഷം കപ്പല് മുംബൈ രാജ്യാന്തര ടെര്മിനലില് എത്തും. ഒക്ടോബര് രണ്ടു മുതല് നാലു വരെയാണ് കപ്പലില് പാര്ട്ടി തീരുമാനിച്ചിരുന്നതെന്നാണ് വിവരം. സംഗീത പരിപാടി എന്ന നിലയിലാണ് സംഘടിപ്പിച്ചത്. നൂറോളം ടിക്കറ്റ് വിറ്റുപോയി. ഡല്ഹി ആസ്ഥാനമായി പ്രവര്ത്തിക്കുന്ന കമ്ബനിയുമായി ചേര്ന്ന് ഫാഷന് ടിവിയാണ് പരിപാടി ആസൂത്രണം ചെയ്തതെന്നാണ് വിവരം. Stories you may Like